ประกาศบริษัท ปตท. สำรวจและผลิตปิโตรเลียมจำกัด (มหาชน)ที่ ๑/๒๕๖๒เรื่อง โครงสร้างองค์กร อำนาจหน้าที่และสถานที่ติดต่อ[๑] เพื่อปฏิบัติตามมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ บริษัท ปตท.สำรวจและผลิตปิโตรเลียม จำกัด (มหาชน) หรือ ปตท.สผ. จึงขอแจ้งข้อมูลปัจจุบันเกี่ยวกับโครงสร้างองค์กร อำนาจหน้าที่และสถานที่ติดต่อมาเพื่อทราบโดยทั่วกัน ดังนี้ข้อ๑ โครงสร้างองค์กรของ ปตท.สผ. ที่รายงานตรงต่อประธานเจ้าหน้าที่บริหารและกรรมการผู้จัดการใหญ่ประกอบด้วย(๑)สายงานตรวจสอบ(๒)สายงานความปลอดภัย มั่นคง อาชีวอนามัยและสิ่งแวดล้อม(๓)สายงานทรัพยากรบุคคล(๔)กลุ่มงานกลยุทธ์และพัฒนาธุรกิจ(ก)สายงานพัฒนาธุรกิจ ๑(ข)สายงานพัฒนาธุรกิจ ๒(ค)สายงานพัฒนาธุรกิจ ๓(ง)สายงานกลยุทธ์องค์กร(๕)กลุ่มงานกิจการองค์กรและกำกับการปฏิบัติตามนโยบาย(ก)สายงานกฎหมาย(ข)สายงานเลขานุการบริษัท(๖)กลุ่มงานการเงินและการบัญชี(ก)สายงานการเงิน(ข)สายงานบัญชี(๗)กลุ่มงานบริหารการเปลี่ยนแปลงธุรกิจและองค์กร(ก)สายงานบริหารเทคโนโลยีและองค์ความรู้(ข)สายงานธุรกิจใหม่(๘)กลุ่มงานธรณีศาสตร์และการสำรวจ(ก)สายงานเทคนิคองค์กรด้านธรณีศาสตร์และวิศวกรรมแหล่งปิโตรเลียม(ข)สายงานศึกษาและวิเคราะห์ทางเทคนิค(ค)สายงานโครงการสำรวจ(๙)กลุ่มงานวิศวกรรมศาสตร์ การพัฒนาและปฏิบัติการหลุมเจาะ(ก)สายงานวิศวกรรมและก่อสร้าง(ข)สายงานวิศวกรรมและปฏิบัติการหลุมเจาะ(ค)สายงานโครงการพัฒนา(๑๐)กลุ่มงานโครงการผลิตและบริหารซัพพลายเชน(ก)สายงานบริหารซัพพลายเชน(ข)โครงการผลิตนอกชายฝั่ง - ประเทศไทย(ค)โครงการผลิตบนฝั่ง - ประเทศไทย(ง)โครงการระหว่างประเทศ(จ)โครงการออสเตรเลีย(ฉ)โครงการเมียนมาข้อ๒ อำนาจหน้าที่ของหน่วยงานดังกล่าว มีดังนี้(๑) สายงานตรวจสอบมีอำนาจหน้าที่ดูแลงานตรวจสอบภายในเพื่อให้การดำเนินงานบริษัทเป็นไปอย่างมีประสิทธิภาพ(๒)สายงานความปลอดภัย มั่นคง อาชีวอนามัยและสิ่งแวดล้อมมีอำนาจหน้าที่ดูแลงานด้านการบริหารสิ่งแวดล้อมความปลอดภัยเชิงกระบวนการทางวิศวกรรมและประกันความเชื่อมั่น และการบริหารความปลอดภัยขององค์กร(๓) สายงานทรัพยากรบุคคลมีอำนาจหน้าที่บริหารและวางแผนกลยุทธ์ด้านทรัพยากรบุคคลและพัฒนาองค์กร(๔)กลุ่มงานกลยุทธ์และพัฒนาธุรกิจ มีอำนาจหน้าที่ดูแลงานกลยุทธ์องค์กร รวมถึงการเข้าซื้อและควบรวมกิจการ(M&A)โดยมุ่งเน้นการพัฒนาธุรกิจด้านการสำรวจและผลิตปิโตรเลียมเพื่อให้ตอบสนองกับแผนกลยุทธ์ของบริษัท(๕)กลุ่มงานกิจการองค์กรและกำกับการปฏิบัติตามนโยบาย มีอำนาจหน้าที่ดูแลงานด้านกฎหมายงานสื่อสารองค์กรและกิจการเพื่อสังคม งานบริหารความเสี่ยงและงานเลขานุการของบริษัท(๖)กลุ่มงานการเงินและการบัญชีมีอำนาจหน้าที่เป็นศูนย์กลางหน่วยงานด้านงานการเงิน การบัญชีการประกันภัย และดูแลการบริหารอาคารและบริการธุรกิจ(๗)กลุ่มงานบริหารการเปลี่ยนแปลงธุรกิจและองค์กรมีอำนาจหน้าที่วางแผน บริหาร และดำเนินการด้านการเปลี่ยนแปลงธุรกิจและองค์กรทั้งด้านงานบริหารเทคโนโลยีและองค์ความรู้ขององค์กรการจัดการสารสนเทศ ศูนย์ดิจิทัลและการแสวงหาและดำเนินการเกี่ยวกับธุรกิจใหม่ทั้งที่มีความสอดคล้องกับธุรกิจด้านการสำรวจและผลิตปิโตรเลียมและธุรกิจอื่นๆ เพื่อตอบสนองนโยบายและกลยุทธ์ด้านการเจริญเติบโตของบริษัท(๘) กลุ่มงานธรณีศาสตร์และการสำรวจ มีอำนาจหน้าที่เป็นศูนย์กลางหน่วยงานการสำรวจระดับสากล โดยดำเนินการและรับผิดชอบการสำรวจโครงการทั้งในและต่างประเทศรวมถึงการศึกษาและวิเคราะห์ทางเทคนิคที่เกี่ยวข้อง(๙)กลุ่มงานวิศวกรรมศาสตร์ การพัฒนาและปฏิบัติการหลุมเจาะมีอำนาจหน้าที่เป็นศูนย์กลางด้านการพัฒนาปิโตรเลียม งานวิศวกรรมและก่อสร้างและงานวิศวกรรมปฏิบัติการหลุมเจาะ โดยดำเนินการและรับผิดชอบโครงการทั้งในและต่างประเทศ(๑๐)กลุ่มงานโครงการผลิตและบริหารซัพพลายเชนมีอำนาจหน้าที่ดูแลงานการผลิตของโครงการทั้งในและต่างประเทศงานซ่อมบำรุง และงานบริหารซัพพลายเชน โดยมุ่งเน้นการวางแผนปฏิบัติงานด้านการผลิตและสนับสนุนการปฏิบัติการของโครงการทั้งในและต่างประเทศ เพื่อให้การผลิตเกิดประสิทธิภาพสูงสุดข้อ๓ สถานที่ติดต่อ เพื่อขอรับข้อมูลข่าวสารของปตท.สผ. มีดังนี้บริษัทปตท. สำรวจและผลิตปิโตรเลียม จำกัด (มหาชน) สำนักงานใหญ่ เลขที่ ๕๕๕/๑ ศูนย์เอนเนอร์ยี่คอมเพล็กซ์อาคาร เอ ชั้น ๖, ๑๙ - ๓๖ ถนนวิภาวดีรังสิตแขวงจตุจักร เขตจตุจักร กรุงเทพมหานคร ๑๐๙๐๐ โทรศัพท์๐-๒๕๓๗-๔๐๐๐ และโทรสาร ๐-๒๕๓๗-๔๔๔๔ (ติดต่อฝ่ายสื่อสารองค์กร) หรือเว็บไซต์ www.pttep.comประกาศณ วันที่ ๑ มกราคม พ.ศ. ๒๕๖๒พงศธร ทวีสินประธานเจ้าหน้าที่บริหารและกรรมการผู้จัดการใหญ่พัชรภรณ์/ธนบดี/จัดทำ๑๗ กันยายน ๒๕๖๓สุภาทิพย์/ตรวจ๒ ตุลาคม ๒๕๖๓[๑]ราชกิจจานุเบกษา เล่ม ๑๓๖/ตอนที่ ๒๐ ง/หน้า ๑๒๙/๑๔ มีนาคม๒๕๖๒